David P. Dahl

David P. Dahl (født 1937 i San Francisco) er en amerikansk professor i musikk, komponist og organist. Han var med og etablerte Olympic Organ Builders, et verksted og produksjonssted for pipeorgel i Seattle. Dahl har hatt en stor innflytelse siden tidlig på 1960-tallet, for en økt interesse for pipeorgler nordvest i Amerika.

 Liv og karriere 
Dahl har norske aner, faren Peder Dahl het opprinnelig Malmedal og var fra Malmedalen i Fræna kommune. Han utvandret til Amerika på 1920-tallet. Der tok han etternavnet Dahl. Moren, Norma Nordseth kom fra Nordstrand, ved Oslo. Han vokste opp i San Francisco. Han studerte ved Pacific Lutheran University, Tacoma, Washington, som ble grunnlagt i 1890 av skandinaviske emigranter. 

Etter endt utdanning bosatte han seg i Tacoma og begynte sitt arbeide som lærer, organist, kirkemusiker, og orgel rådgiver. Han var tilknyttet Pacific Lutheran University, som professor og universitetets organist, hvor han var medlem av det musikalske fakultetet i 30 år. I over førti år var Dahl organist og musikalsk ansvarlig ved Christ Church, Episcopal, Tacoma, Washington. 

Dahl har komponert en rekke verk for orgel, flere er publisert på papir og som plateinnspillinger. Hans komponist virke har i hovedsak vært etter at han gikk av med pensjonen fra Pacific Lutheran University i år 2000. Han har holdt konserter og deltatt på flere kirkemusikalske festivaler, blant annet ved The National Conventions of the American Guild of Organists og Organ Historical Society. Han er tildelt flere utmerkelser, blant annet Distinguished Service Award av Organ Historical Society, The Distinguished Alumnus Award av Pacific Lutheran University, og The Bishop’s Cross av the Episcopal Diocese of Olympia Living our Baptism. Journal of the Diocese of Olympia 102nd Annual Convention. November 9-10, 2012. Seattle, Washington. Page 2-3. . 

Dahl har særlig arbeidet med nye og historiske mekaniske kirkeorgel (pipeorgel). Han har vært orgelkonsulent for flere kirker, institusjoner og orgelbyggere, særlig nordøst i USA (Pacific Northwest) og utformet spesifikasjoner til en rekke kirkeorgel . Sammen med Glenn D. White, etablerte han Olympic Organ Builders, i Seattle i 1962. Hensikten var å representere to tyske kirkeorgelbyggere. Sammen hadde de en periode også et verksted som bygget flere pipeorgelPape, Uve. The Tracker organ revival in America. Volume 65 of Veröffentlichung der Gesellschaft der Orgelfreunde. (Original from the University of Michigan. Digitized 18 May 2010, Pape Verlag. 470 pages. ISBN 3921140161, 9783921140161.

 Diskografi 
 1985 - J.S. Bach and the Chorale (with the Pacific Lutheran University Choir of the West and organist David P. Dahl). (LP) PLU Records and Tapes. PLU-8501-VR
 2013 - The Organ Sings - Organ Music by David Dahl; Mark Brombaugh, Organist. Raven Recordings OAR-953 Raven Recordings: The Organ Sings  

 Biografi 
 Som komponist, redaktør  
 1971 Variations for Organ on DIX - Organ. David P. Dahl (redaktør). Paperback. MorningStar Music Publishers (1971). ASIN B00O5B4A9C
 1999 Hymn Interpretations for Organ, David P. Dahl (redaktør). Augsburg Fortress (1999). Paperback, 14 sider. ISBN 0800658248 ISBN 978-0800658243	
 2004 An Italian Suite for Organ. David P Dahl (komponist) Augsburg Fortress Publishers (2004) Hardcover 24 sider. ISBN-13 978-0-8006-7681-0	
 2006  An Organ Anthology (organ), David P. Dahl (komponist). Zimbel Press (2006) 
 2010 An American Suite for Organ: Variations on Four Early American Hymn Tunes, David P. Dahl (komponist). Augsburg Publishing Co. (2010) ISBN 9781451401110
 2013 The Organ Sings, David P. Dahl (Composer). Augsburg Publishing Co. 2013 ISBN 9781451462609

 Som bidragsyter 
 1999 Organ Music for the Seasons, Volume 2. Augsburg Fortress (1999). 64 sider. ISBN 9780800658779
 2002 Organ Music for the Seasons Volume 3. Augsburg Fortress (2002). 71 pages. ASIN B001MKDLGC
 2014 Augsburg Organ Library: Marriage Augsburg Fortress (2014). Paperback 160 sider. ISBN 9781451486025

 Referanser 

 Eksterne lenker 

 Omtale på Zimbel Press (besøkt 15. februar 2015)
 på Augsburg Fortress (besøkt 15. februar 2015)
 på Raven Records (besøkt 15. februar 2015)

Kategori:Komponister fra USA
Kategori:Organister fra USA